Fostul preşedinte Ion Iliescu a votat, duminică după-amiază, pentru al doilea tur la prezidenţiale, după ce reprezentanţii secţiei de votare de la Liceul Jean Monnet din Bucureşti s-au deplasat la domiciliul acestuia cu urna mobilă.

Ion Iliescu a fost internat de mai multe ori în cursul anului 2019 la Spitalul Elias din Bucureşti, din cauza problemelor cardiace. Cel mai recent, fostul preşedinte al României a fost internat câteva în unitatea spitalucească în luna octombrie.

Ultima apariţie publică a lui Ion Iliescu a avut loc în luna martie 2017, când s-a prezentat la Parchetul General, fiind citat de procurori în dosarul Revoluţiei.